
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                                    Bucureşti, 19 martie 2014

                                    PL-x 101/2014


AVIZ

asupra

proiectului de Lege pentru modificarea alin.(1) al art.37 din Ordonanţa Guvernului nr.43/1997 privind regimul drumurilor

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea alin.(1) al art.37 din Ordonanţa Guvernului nr.43/1997 privind regimul drumurilor, trimis cu adresa nr. PL-x 101 din 3 martie 2014, înregistrat cu nr.4c-11/215 din 3 martie 2014.
Proiectul de lege a fost adoptat de Senat, în şedinţa din 25 februarie 2014, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat. 
Iniţiativa legislativă are ca obiect de reglementare modificarea alin.(1) al art.37 din Ordonanţa Guvernului nr.43/1997 privind regimul drumurilor, republicată, cu modificările şi completările ulterioare, în scopul armonizării prevederilor ordonanţei, respectiv a prevederilor art.21 alin.(5) cu cele ale art.37 alin.(1) şi creării posibilităţii construirii de variante ocolitoare, conform Expunerii de motive.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 19 martie 2014.

Membrii Comisiei au examinat iniţiativa legislativă supusă avizării, expunerea de motive şi avizul favorabil, cu observaţii şi propuneri al Consiliului Legislativ, transmis cu adresa nr.1244 din 8 noiembrie 2013.

Guvernul României nu a transmis un punct de vedere referitor la această iniţiativă legislativă, până la data dezbaterii acesteia în Comisia juridică.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a proiectului de lege.

În raport de obiectul şi conţinutul reglementării, iniţiativa legislativă face parte din categoria legilor ordinare.

                
        PREŞEDINTE,                          
                  SECRETAR,

                        BOGDAN LIVIU CIUCĂ                         CĂTĂLIN THEODOR NICOLESCU

Consilier parlamentar,

Rodica Penescu

